nb da da da da nb nb da en da da da da da en en
Årets halvleg fra Bobby Malik - Svanholm Cricketklub
Torsdag d. 1. september 2016 kl. 22:59 af Henrik Pfaff
Vi måtte vente helt søndag d. 28. august, førend Bobby Malik bare nærmede sig at beskæftige regnskabsførerne. Alle har gået og undret sig over, hvordan en spiller, der tidligere har været dominerende i den grad har kunnet slå ved siden af bolden. Men miraklet skete. Bobby Malik tog på ferie i to uger og pludselig mod Nørrebro – som ganske vist også er en slags arvefjende for ham – spillede han en pragtfuld velovervejet og veltimet halvleg.
Bobby Malik - endelig
Havde det ikke været for ham havde vi aldrig bare nærmet os Nørrebros indledende 149 i 40 overes kampen(3 gærder til Said Alam og 3 til Imran Ahmed).
De fire første var ude for omkring 40, men drengespillere Zeshan Aslam (11) holdt længe stand, så Bobby kunne lave sine point og til sidst kom lidt bistand af diverse, så vi kunne passere for 8 gærder med ca. 3 overe igen.
Dermed rykkede vi fra at være i fare for at ende som næstsidst og dermed en kvalifikationskamp mod nr. 2 i 2. division frem til 1. pladsen, som vi overtog fra Nørrebro, som jo nok ender med at rykke op alligevel – i stedet for AB, der formentlig rykker ned fra elitedivisionen. Det er da vist kun medlemmer af Nørrebro, der synes rimeligt.
3.holdet tabte til Bella I – et hold af afghanere, der formentlig vinder rækken. Stor entusiasme, egen hjemmeside og gode spillere. I øvrigt en glimrende halvleg fra vores egen Khizar Javaid, der kunne bringe det så langt, så langt hvis han altså ville.